Saya mau tau Kemunculan Islam (1478–1600) dari Cetbang. Jelaskan dalam bahasa melayu

Ketika portugis pertama kali datang ke Melaka mereka melihat koloni besar pedagang Jawa di bawah ketua sendiri; orang Jawa telah memproduksi meriam mereka sendiri, yang kemudian, dan untuk waktu yang lama setelah itu, sama pentingnya untuk kapal dagang seperti layar. Duarte Barbosa mencatat banyaknya senjata berasaskan mesiu di Jawa sekitar 1514. Orang Jawa dianggap sebagai pembina senjata api yang ahli dan penembak artileri yang baik. Senjata yang dijumpai di sana termasuk meriam satu paun (cetbang atau rentaka), senapang lantak panjang, spingarde (arquebus), schioppi (meriam tangan), api Yunani, gun (bedil besar atau meriam), dan senjata api atau mercun lainnya. Ketika Melaka jatuh ke Portugis pada tahun 1511 M, meriam pusing isian belakang (cetbang) dan meriam pusing isian depan (lela dan rentaka) ditemui dan ditangkap oleh Portugis. Pada tahun 1513, armada Jawa yang dipimpin oleh Pati Unus, berlayar untuk menyerang Melaka Portugis "dengan banyak artileri yang dibuat di Jawa, kerana orang Jawa mahir dalam pandai besi dan pengecoran, dan dalam semua pekerjaan dengan besi, melebihi apa yang mereka miliki di India".

De Barros and Faria e Sousa berkata selepas kejatuhan Melaka (1511), Albuquerque menangkap 3,000 daripada 8,000 kepingan artileri. Antaranya, 2,000 diperbuat daripada loyang dan selebihnya diperbuat daripada besi, dalam gaya meriam Berço Portugis. Semua artileri memiliki pelengkap pedati yang tidak dapat ditandingi bahkan oleh Portugal. Meriam yang ditemui berasal dari berbagai jenis: esmeril (meriam pusing 1/4 sampai 1/2 paun, mungkin merujuk pada cetbang atau lantaka), falconet (meriam pusing cor gangsa lebih besar dari esmeril, 1 sampai 2 paun, mungkin merujuk pada lela), saker bersaiz menengah (meriam panjang atau culverin diantara 6–10 paun), dan bombard (meriam yang pendek, gemuk, dan berat). Orang Melayu juga memiliki 1 buah meriam besar yang cantik, dikirim oleh raja Calicut.

Perlu diperhatikan bahawa, walaupun memiliki banyak artileri dan senjata api, senjata kesultanan Melaka kebanyakannya dan terutamanya dibeli dari orang Jawa dan Gujarat, di mana orang Jawa dan Gujarat adalah juru senjata tersebut. Pada awal abad ke-16, sebelum kedatangan Portugis, orang Melayu merupakan bangsa yang kekurangan bedil. Sejarah Melayu menyebutkan bahawa pada tahun 1509 mereka tidak memahami "mengapa peluru membunuh", yang menunjukkan mereka tidak biasa menggunakan senjata api dalam pertempuran, jika tidak dalam upacara. Seperti yang tercatat dalam Sejarah Melayu:Setelah datang ke Melaka, maka bertemu, ditembaknya dengan meriam. Maka segala orang Melaka pun hairan, terkejut mendengar bunyi meriam itu. Katanya, "Bunyi apa ini, seperti guruh ini?". Maka meriam itu pun datanglah mengenai orang Melaka, ada yang putus lehernya, ada yang putus tangannya, ada yang panggal pahanya. Maka bertambahlah hairannya orang Melaka melihat fi'il bedil itu. Katanya: "Apa namanya senjata yang bulat itu maka dengan tajamnya maka ia membunuh?" Buku Asia Portuguesa oleh Manuel de Faria y Sousa mencatat kisah serupa, walaupun tidak sehebat yang digambarkan dalam Sejarah Melayu. Hikayat Hang Tuah mengisahkan ekspedisi Melaka ke negeri Rum (Empayar Uthmaniyyah) untuk membeli bedil dan meriam-meriam besar selepas pertemuan pertama mereka dengan Portugis pada tahun 1509 Masihi, menunjukkan kekurangan senjata api dan senjata serbuk mesiu. Ekspedisi Melaka ke Rum (Turki Uthmaniyah) untuk membeli meriam jelas tidak pernah terjadi, kerana ia hanya disebutkan dalam kesusasteraan fiksyen Hikayat Hang Tuah, yang pada kenyataannya berdasarkan pengiriman rangkaian kedutaan Aceh ke Empayar Uthmaniyah pada abad ke-16.

Pada masa Portugis datang ke wilayah Nusantara, mereka menyebutnya sebagai Berço (dibaca: berso), istlah yang juga digunakan untuk menyebut meriam pusing isian belakang (breech-loading swivel gun) buatan mana-mana, sedangkan orang Sepanyol menyebutnya sebagai Verso.